Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 586/13/8806	Košice, 17.3.2015
EEČ : 2-65-75-2015

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Košice-okolie zo dňa 4.11.2013, spisová značka 1 Pv 586/13/8806, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v Moldave nad Bodvou, okres Košice - okolie v presne nezistene nezistenom čase v mesiaci júl 2013 do 09.00 hod. dňa 19. 07. 2013 vykonali vlámanie do pivnice č. 12 na Severnej č. 14 tým spôsobom, že rukami vytrhol drevené dosky nad dverami pivnice, cez takto vzniknutý otvor vnikol dnu do pivnice, odkiaľ odcudzil 4 ks zimné pneumatiky 175 R14 zn. Barum so železnými diskami, príklepovú vŕtačku, 2 ks murárskych hladidiel, murársku kelňu a železné miešadlo na omietky, čím svojím konaním pre XXXXX spôsobil odcudzením vecí škodu vo výške 261,65,- € a na zariadení nespôsobil žiadnu škodu.

Uznesením prokurátora Okresnej prokuratúry Košice-okolie zo dňa 4.11.2013, spisová značka 1 Pv 586/13/8806, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
15 mesiacov
Odôvodnenie:
Uznesením Okresného prokurátora pre Košice - okolie sp. zn. 1 Pv 586/13 zo dňa 30. 10. 2013  bolo podmienečne zastavené trestné stíhanie obv. XXXXX pre prečin krádeže podľa § 212 ods. 2 písm. a) Trestného zákona, pričom mu bola určená skúšobná doba v trvaní 15 mesiacov, ktorá uplynula 19. 02. 2015.

	Preskúmaním príslušného spisového materiálu a zo zadovážených dokladov, najmä z odpisu z registra trestov obvineného, charakteristiky obvineného z miesta bydliska, správy z OR PZ OKP Košice-okolie, ako aj zo správy Okresného úradu Košice - okolie, odboru všeobecnej vnútornej správy som zistil, že obvinený v priebehu skúšobnej doby viedol riadny život a nedopustil sa žiadneho protispoločenského konania.

	Z uvedených dôvodov som rozhodol tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Aurel Rečičár
prokurátor